Diari Oficial de la Generalitat Valenciana


Sumari del DOGV 8664, del 25-10-2019 (2019/10599)

ACORD de 18 d'octubre de 2019, del Consell pel qual s'autoritza incrementar el límit per a comprometre despeses pluriennals a càrrec de la línia de subvenció corrent S8233, «Formació tècnica i de gestió de la I+D+i. Ocupació Juvenil 2014-2020» del programa 542.50, Investigació, Desenvolupament Tecnològic i Innovació (I+D+i), de la Conselleria d'Innovació, Universitats, Ciència i Societat Digital (VL 09.003/19-017).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8664

Data del DOGV
:   25-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10469


Data del document
:   18-10-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 18 d'octubre de 2019, del Consell pel qual s'autoritza incrementar el límit per a comprometre despeses pluriennals a càrrec de la línia de subvenció corrent S8233, «Formació tècnica i de gestió de la I+D+i. Ocupació Juvenil 2014-2020» del programa 542.50, Investigació, Desenvolupament Tecnològic i Innovació (I+D+i), de la Conselleria d'Innovació, Universitats, Ciència i Societat Digital (VL 09.003/19-017). [2019/10528]  
El pressupost del programa 542.50, Investigació, Desenvolupament Tecnològic i Innovació (I+D+i), inclou en el seu annex de transferències i subvencions corrents la línia de subvenció S8233, «Formació tècnica i de gestió de la I+D+i Ocupació Juvenil 2014-2020», que dona cobertura a subvencions per a millorar la formació i ocupabilitat del personal tècnic i de gestió de la I+D Ocupació Juvenil, a través de la seua contractació laboral per entitats públiques d'investigació, en el marc del Sistema Nacional de Garantia Juvenil. Es tracta d'ajudes que són cofinançades pel Fons Social Europeu i la Iniciativa d'Ocupació Juvenil i que poden abastar diversos exercicis, d'acord amb el que es disposa en l'article 16 de la Llei 2/2009 de coordinació del Sistema Valencià d'Investigació Científica i Desenvolupament Tecnològic, sempre que així es determine en les bases reguladores de la seua concessió i en funció de les disponibilitats pressupostàries de cada exercici.  
Mitjançant l'Ordre 3/2018 de 7 de març de la llavors, Conselleria d'Educació, Investigació, Cultura i Esport, es van aprovar les bases reguladores per a la concessió d'aquestes ajudes i per resolució de 3 de maig de 2018 es van convocar amb una duració d'un any, prorrogables fins a un màxim de dos anys. En haver-se concedit per resolució d'1 d'octubre de 2018, amb data d'inici dels contractes de 16 d'octubre i donant-se les circumstàncies previstes per a poder prorrogar-se que requereix que se sol·licite de forma motivada per les entitats beneficiàries, dins del termini i en la forma escaient, s'ha previst procedir a la pròrroga i per a això es requereix incrementar el límit per a comprometre despesa a càrrec de la línia en l'anualitat 2020.  
En conseqüència, i en virtut del que es disposa en l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 18 d'octubre de 2019,  
  
  
Acorda  
  
Autoritzar l'ampliació del límit quantitatiu que fixa l'article 40.3 de la Llei 1/2015 d'hisenda pública, del sector públic instrumental i de subvencions, per a assumir compromisos de despesa pluriennal a càrrec de la línia de subvenció S8233, «Formació tècnica i de gestió de la I+D Ocupació Juvenil 2014-2020» del capítol 4 de l'annex de transferències i subvencions corrents del programa 542.50, Investigació, Desenvolupament Tecnològic i Innovació (I+D+i), d'acord amb el següent detall:  
  
  
Exercici Límit actual Límit modificat  
6281 568.740,00 1.015.212,66  
  
  
  
Alacant, 18 d'octubre de 2019  
  
El conseller secretari en funcions,  
VICENT MARZÀ I IBÁÑEZ